Augustus, Duke of Schleswig-Holstein-Sonderburg-Plön-Norburg - Biography | UpClosed
Birth May 9, 1635
Death September 17, 1699 (Plön) GENADE - eCKE (betroubare christelike kernensiklopedie)
GENADE is die vrye guns van ’n meerdere teenoor ’n mindere, staan teenoor verdienste en is die gevolg van die medelye van die een wat dit betoon (Rom 9:16; 11:6; Ef 2:1-10). Mense betoon genade (1 Sam 20:14-16; Gen 43:14), maar dit is primêr God se eienskap (Eks 34:6; Ps 103:8–12; Joël 2:13).
Die kerk* is produk van God se genade (1 Pet 2:9-10). God betoon genade aan goddeloses, sondaars, vyande (Rom 5:6-10; Jona 4:2, 11). Jesus* is die toonbeeld van sy genade (Joh 1:14-18). Uit genade kies Hy ons (Ef 1:3-6), skenk Hy vergewing* (2 Sam 24:14; Ps 51:3; 103:3-4; Miga 7:19), bevryding (Jes 30:18-19), en het ons vrye toegang tot die genadige God deur Christus* se medelye met ons (Rom 5:2; Heb 4:15-16).
God se genade is genoeg ten spyte van ons gebreke (2 Kor 12:9, 12). Dit is soms sinoniem met evangelie*, redding* en krag* (Hand 20:24, 32; Kol 1:5-6; Rom 5:20-21). Gelowiges ontvang genadegawes* (Rom 12:6; Ef 4:4-11). Genade lei tot dank­baarheid*, gehoorsaamheid* en diens* (Eks 20; Tit 2:11–14; Rom 6:1-17; 2 Kor 8:9-10).
’n Genadegroet is tipies aan die begin en einde van Paulus* se briewe* (Rom 1:7; 16:20; 1 Kor 1:3; 2 Kor 13:13).
GEMSER, BEREND «» GENADEDOOD